

**Postup krokov na poukázanie 2% (3%) pre zamestnancov,
ktorí požiadali svojho zamestnávateľa o vykonanie
ročného zúčtovania zaplatených preddavkov na daň z príjmov.**

1. **Do 15.02.2017** požiadajte zamestnávateľa o vykonanie ročného zúčtovania zaplatených preddavkov na daň
2. Potom požiadajte zamestnávateľa, aby Vám vystavil tlačivo **Potvrdenie o zaplatení dane.** Potvrdenie musí mať dátum vystavenia najneskôr 15. 2. 2017.
3. Z tohto Potvrdenia si viete zistiť dátum zaplatenia dane a vypočítať:
**a) 2% z Vašej zaplatenej dane** - to je maximálna suma, ktorú môžete v prospech prijímateľa poukázať, ak ste v roku 2016 neboli dobrovoľníkom, alebo dobrovoľnícky odpracovali menej ako 40 hodín. Táto suma však musí byť **minimálne 3 €.**
**b)** [**3% z Vašej zaplatenej dane, ak ste v roku 2016 odpracovali dobrovoľnícky minimálne 40 hodín**](http://rozhodni.sk/poukazatel/ako-mozu-dobrovolnici-poukazat-3-z-dane/) **a získate o tom** [**Potvrdenie od organizácie/organizácií**](http://rozhodni.sk/poukazatel/tlaciva-na-poukazanie-2-z-dane/)**, pre ktoré ste v roku 2016 dobrovoľnícky pracovali.**
4. Vyberte si jedného prijímateľa zo **Zoznamu prijímateľov 2% na rok 2017**.
5. Prečítajte si pozorne celé [**Vyhlásenie**](http://rozhodni.sk/poukazatel/tlaciva-na-poukazanie-2-z-dane/).
6. Údaje o Vami vybratom prijímateľovi napíšte do Vyhlásenia spolu so sumou, ktorú mu chcete poukázať.
7. Obe tieto tlačivá, teda Vyhlásenie spolu s Potvrdením, **doručte najneskôr do 26.04.2017** na sekretariát **ZŠ Veľkomoravskej**, odtiaľ budú spoločne zaslané na daňový úrad.
8. SZČO / samostatne zárobkovo činná osoba /– v prípade, že ste darovali 2% dane v daňovom priznaní , doručte nám kópiu o darovaní – strana č. 10 / oddiel XIII. /
9. **Ak ste poukázali 3% z dane, povinnou prílohou k Vyhláseniu a Potvrdeniu o zaplatení dane je aj Potvrdenie o odpracovaní minimálne 40 hodín dobrovoľníckej činnosti!!!**
10. Daňové úrady majú 90 dní od splnenia podmienok na to, aby previedli Vaše 2% (3%) v prospech Vami vybraného prijímateľa.